  Z A P I S N I K
s 43. sjednice Vijeća Mjesnog odbora Kozari Bok, 
održane 28. studenoga 2024., u prostorijama mjesne samouprave MO Kozari Bok, s početkom u 19.00 sati
NAZOČNI ČLANOVI VIJEĆA
1. Joso Barišić 
2. Josipa Štavlić
3. Mladen Sertić
4. Marijan Vuksan
NENAZOČNI ČLANOVI VIJEĆA
1. Dorja Benusi

Sjednici predsjedava Joso Barišić, predsjednik Vijeća.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.
Prije utvrđivanja dnevnog reda, predsjednik Vijeća Joso Barišić, otvara raspravu o zapisniku s 42. sjednice Vijeća Mjesnog odbora Kozari Bok.
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D
1. Donošenje Financijskog plana Mjesnog odbora Kozari Bok za 2025.
2. Donošenje Plana malih komunalnih akcija Mjesnog odbora Kozari Bok za 2025.
3. Donošenje zaključka o raspolaganju zemljištem - ALCA ZAGREB d.o.o., k.č.br. 532/20 k.o. Žitnjak.
4. Aktualna komunalna problematika.
5. Razno: izvješća, pitanja i prijedlozi.


Ad 1.) 	Donošenje Financijskog plana Mjesnog odbora Kozari Bok za 2025.

Članovi Vijeća primili su prijedlog  Financijskog plana Mjesnog odbora Kozari Bok za 2025. uz poziv za sjednicu. 

Nakon kratke rasprave Vijeće jednoglasno donosi sljedeći


FINANCIJSKI PLAN
Mjesnog Odbora Kozari Bok
za 2025.

Članak 1.
Financijski plan Mjesnog odbora Kozari Bok za 2025. (dalje u tekstu: Plan) sastoji se od:

PRIHODA:									99.560,00 €
RASHODA:									99.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	99.560,00

	6711
	PRIHODI ZA FINANCIRANJE RASHODA POSLOVANJA
	99.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	99.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	87.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	87.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2025.



Ad 2.) Donošenje Plana malih komunalnih akcija Mjesnog odbora Kozari Bok za 2025.
[bookmark: _GoBack]		Predsjednik Vijeća, Joso Barišić  napominje da su dobili  materijale za donošenje Plana malih komunalnih akcija Mjesnog odbora Žitnjak za 2025.
Otvara raspravu:
Nakon kratke rasprave Vijeće jednoglasno donosi

Plan malih komunalnih akcija
Mjesnog odbora Kozari Bok za 2025. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Kozari Bok, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 87.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2025., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2025.

Ad 3.) 	Donošenje zaključka o raspolaganju zemljištem - ALCA ZAGREB d.o.o., k.č.br. 532/20 k.o. Žitnjak.

	Predsjednik Vijeća, Joso Barišić  napominje da su dobili dopis Gradskog ureda za upravljanje imovinom i stanovanjem za očitovanjem o mogućnosti raspolaganja zemljištem oznake k.č.  532/20  k.o. Žitnjak, ALCA ZAGREB d.o.o.
Otvara raspravu.
Nakon kratke rasprave Vijeće jednoglasno donosi sljedeći

Z a k l j u č a k
o raspolaganju zemljištem k.č. 532/20 k.o. Žitnjak


1. Vijeće Mjesnog odbora Kozari Bok, u postupku davanja očitovanja o zahtjevu iz dopisa Gradskog ureda za upravljanje imovinom i stanovanje KLASA: 940-01/24-003/392; URBROJ: 251-11-23-1/003-24-4 od 11.11.2024., suglasno je s raspolaganjem zemljišta k.č. 532/20 k.o. Žitnjak jer korištenje navedenog zemljišta nije predviđeno planovima ili programima mjesne samouprave te se ni ne planira uvrstiti u planove i programe mjesne samouprave (plan komunalnih aktivnosti, plan malih komunalnih akcija  i dr.). 

2. Ovaj Zaključak dostavit će se Vijeću Gradske četvrti Peščenica – Žitnjak na daljnje postupanje.


Ad 4.) 	Aktualna komunalna problematika

Predsjednik Vijeća, Joso Barišić izvješćuje vijećnike o uočenim nedostacima i potrebama u rješavanju aktualne komunalne problematike na području MO Kozari Bok u razdoblju od prethodne sjednice. 

Napominje da je potrebna rekonstrukcija kolnika kod ugostiteljskog objekta HEAVEN – Kozari Bok 57. Naime prilikom jačih kiša zadržava se velika količina vode na kolniku.
Otvara raspravu u kojoj sudjeluju svi vijećnici.
Prijedlog se daje na glasovanje te se utvrđuje da je jednoglasno donesen

Z a k l j u č a k
o rekonstrukciji kolnika ispred ugostiteljskog objekta HEAVEN –Kozari Bok 57

Vijeće Mjesnog odbora Kozari Bok predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· rekonstrukcije kolnika ispred ugostiteljskog objekta HEAVEN – Kozari Bok 57 (prilikom jakih kiša zadržava se velika količina vode na kolniku)
· ovaj zaključak dostavlja se Vijeću Gradske četvrti na postupanje.

Predsjednik Vijeća, Joso Barišić izvješćuje vijećnike da bi uspornik prometa u ulici Kozari put kod kbr. 23 trebalo zamijeniti za jedan preko cijele ulice jer se vozači voze okolo pa onda nije ni potreban.
Otvara raspravu u kojoj sudjeluju svi vijećnici.
Prijedlog se daje na glasovanje te se utvrđuje da je jednoglasno donesen

Z a k l j u č a k
o mogućnosti zamjeni uspornika prometa u ulici Kozari Bok kod kbr. 23

Vijeće Mjesnog odbora Kozari Bok predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· zamjene uspornika prometa u ulici Kozari Bok kod kbr. 23 (uspornik postoji ali ga vozači zaobilaze)
· ovaj zaključak dostavlja se Vijeću Gradske četvrti na postupanje.


Predsjednik Vijeća, Joso Barišić također napominje da se građani bune jer j uklonjeno zvono za staklo. S obzirom da u okolici ne postoji drugo staklo, molimo da se isto vrati u ulici Kozari Bok preko puta broja 39, odnosno kod trafostanice.
Otvara raspravu u kojoj sudjeluju svi vijećnici.
Prijedlog se daje na glasovanje te se utvrđuje da je jednoglasno donesen

Z a k l j u č a k
o vraćanju zvona za staklo – Kozari Bok 39

Vijeće Mjesnog odbora Kozari Bok predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· vraćanja zvona za staklo – Kozari Bok kod kbr. 39 – kod trafostanice
· ovaj zaključak dostavlja se Vijeću Gradske četvrti na postupanje.


Ad 5.) Izvješća, pitanja i prijedlozi.

Predsjednik Vijeća Joso Barišić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. 
Napominje vijećnicima da je popravljeno grijanje te da treba zatražiti popravak sanitarnog čvora (pipe, wc, zamjena dva kotlića te popravak vrata – popucali panti) te servis 4 klima uređaja.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 19.45 sati.

Zapisnik sastavio:                                                                                                                                                                                                                                            _______________
Joso Barišić

KLASA: 024-08/24-003/2354
URBROJ: 251-13-11-11/006-24-2
Zagreb, 28. studenoga 2024.
Predsjednik
Vijeća Mjesnog odbora
Kozari Bok
_______________________
 Joso Barišić
